Olivier Beretta Olivier Beretta el xe on ex-pilota automobilistego monegasco, che ga corso in Formula 1, inte ła scuderia Larrousse inte el 1994, corendo nove Gran premi. El esordixe in Brasil, dove el otien on 23° posto in proa e on ritiro in gara, surclasà dal conpar de squadra Erik Comas. Situasion analoga al Gp del Pacifico, co so ritiro e Comas a punti. Poi a Monaco , Beretta el finixe la corsa a l'otavo posto, terminando una gara. Poi ghè da spetar Silverstone, dove el ghe riesse a concluder 15°. Quindexe dì dopo, a Hockenheim, Beretta el otegne el so meior risultado, concludendo 7°. El terminerà anca la gara in Ungheria , ma la sarà l'oltema par lu: el vien sostituio prima da Alliot, poi da Dalmas e ala fin da Noda. Inte el 2003 e 2004 xe stà tester Williams co Genè. Inte el 2007 el ga corso inte el American Le Mans Series, a bordo de na Chevrolet Corvette C6 de clase GT1.